ส่วนที่ 1

  ข้อมูลสรุป (Executive Summary)

บริษัท สหพัฒนาอินเตอร์โฮลดิ้ง จำกัด (มหาชน) (“บริษัท” หรือ “SPI”) จดทะเบียนจัดตั้งบริษัท
เมื่อวันที่ 5 เมษายน 2515 ประกอบธุรกิจหลัก 3 ประเภท ได้แก่ การลงทุนในหุ้นบริษัทต่าง ๆ
การให้เช่าและ

บริการ และสวนอุตสาหกรรม

ธุรกิจการลงทุนในหุ้นบริษัทต่าง ๆ ณ วันที่ 31 ธันวาคม 2548 SPI
ได้เข้าลงทุนในทุนเรือนหุ้นของบริษัทต่าง ๆ เป็นจำนวนทั้งสิ้น 170 บริษัท
โดยได้รับผลตอบแทนในรูปเงินปันผลจากกิจการที่ SPI เข้าลงทุน ประกอบด้วย 3 สายธุรกิจหลัก
คือ

1.  สายธุรกิจการผลิต

2.  สายธุรกิจจัดจำหน่าย

3.  สายธุรกิจบริการและอื่น ๆ

บริษัทในสายธุรกิจการผลิต ส่วนใหญ่เป็นการผลิตสินค้าอุปโภคบริโภค ภายใต้เครื่องหมายการค้าของ
SPI ของบริษัทในกลุ่ม และที่ได้รับลิขสิทธิ์จากต่างประเทศ
โดยสินค้าที่ผลิตได้ส่วนใหญ่จะจำหน่ายในประเทศผ่านบริษัทในสายธุรกิจจัดจำหน่าย
ส่วนสินค้าที่ส่งออกนั้นบริษัทผู้ผลิตจะเป็นผู้ดำเนินการส่งออกในนามของบริษัทผู้ผลิตเอง
สำหรับบริษัทในสายธุรกิจบริการและอื่น ๆ นั้น จะให้บริการทั้งบริษัทในกลุ่มและนอกกลุ่ม

ธุรกิจการให้เช่าและบริการ SPI เป็นผู้ดำเนินการเอง เป็นการให้บริการด้านการให้เช่าที่ดิน
อาคาร และให้บริการด้านระบบสาธารณูปโภคพื้นฐานแก่บริษัทลูกค้าที่อยู่ในสวนอุตสาหกรรม
โดยได้รับค่าตอบแทนในรูปค่าเช่ารับและค่าบริการสาธารณูปโภครับนั้น ๆ SPI
ยังเป็นตัวกลางในการติดต่อขอลิขสิทธิ์และเครื่องหมายการค้าของผลิตภัณฑ์ที่มีชื่อเสียงจากต่างประเทศ
และให้สิทธิบริษัทในกลุ่มใช้เครื่องหมายการค้าเหล่านั้น โดย

ได้รับค่าตอบแทนในรูปของค่าลิขสิทธิ์รับ และ SPI ยังได้ให้บริการในด้านให้คำปรึกษา แนะนำ
วางแผนด้านธุรกิจ การจัดการและการดำเนินโครงการใหม่ ๆ แก่บริษัทต่าง ๆ ในกลุ่ม ทั้งนี้ SPI
ได้รับค่าตอบแทนในรูปค่าปรึกษารับ และค่าบริการรับ นอกจากนั้น SPI
เริ่มมีรายได้จากค่าบริการไฟฟ้าในปี 2542 และค่าบริการไอน้ำในปี 2544

ธุรกิจสวนอุตสาหกรรม SPI ได้ดำเนินธุรกิจพัฒนาที่ดินเพื่อการอุตสาหกรรม มีวัตถุประสงค์เพื่อ

รองรับการขยายกำลังการผลิตของโรงงานของบริษัทต่าง ๆ ในกลุ่ม
และเป็นการสนองต่อนโยบายของรัฐบาลในการสนับสนุนการขยายตัวทางด้านอุตสาหกรรมให้กระจายออกไปยังส่วนภูมิภาค
โดย SPI จะมีรายรับจากการขายพื้นที่ ปัจจุบัน SPI มีสวนอุตสาหกรรมที่ดำเนินการอยู่ 3 แห่ง
ในเขตพื้นที่จังหวัดชลบุรี ปราจีนบุรี และลำพูน

ภาวะเศรษฐกิจไทยในปี 2548 ซึ่งต้องเผชิญกับปัจจัยเสี่ยงทั้งภายในและภายนอก เช่น
ปัญหาสถานการณ์ความไม่สงบใน 3 จังหวัดชายแดนภาคใต้ การระบาดของไข้หวัดนก
ราคาน้ำมันที่ปรับตัวสูงขึ้น การเพิ่มขึ้นของอัตราดอกเบี้ย และ FTA
ซึ่งสิ่งเหล่านี้เป็นส่วนสำคัญต่อเศรษฐกิจทำให้เกิดการแข่งขันมากยิ่งขึ้น ดังนั้นบริษัทต่าง ๆ
ต้องมีการพัฒนา และปรับตัวเพื่อให้สามารถอยู่รอดได้

กรรมการบริษัทให้ความสำคัญต่อการพัฒนาตนเอง โดยได้เข้าร่วมสัมมนาหลักสูตรที่เป็นประโยชน์ต่อ

การปฏิบัติหน้าที่กรรมการ คือ ได้เข้าร่วมอบรมหลักสูตร Director Accreditation Program
(DAP) และ Director Certification Program (DCP) นอกจากนั้น
ประธานกรรมการบริษัทก็ได้ผ่านหลักสูตร The Role of Chairman 2000 (RCP)
ที่จัดโดยสมาคมส่งเสริมสถาบันกรรมการบริษัทไทย (IOD) ซึ่งเป็นการเพิ่มพูนความรู้
ความเข้าใจในบทบาทหน้าที่ของกรรมการ และประธานกรรมการ
เป็นการยกระดับธรรมาภิบาลให้สูงขึ้น

ในด้านผลการดำเนินงานของ SPI มีอัตราการขยายตัวในทางที่ดีอย่างต่อเนื่อง โดยในปี 2548
มีรายได้ 2,266.95 ล้านบาท เพิ่มขึ้นจากปี 2547 ร้อยละ 11.27 กำไรสุทธิ 841.02 ล้านบาท
เพิ่มขึ้นจากปี 2547 ร้อยละ 8.72 SPI จะประสบความสำเร็จได้ก็ขึ้นอยู่กับท่านผู้ถือหุ้น ลูกค้า คู่ค้า
ผู้เกี่ยวข้อง ตลอดจนผู้บริหารและพนักงานทุกคนที่ให้การสนับสนุน

ส่วนในด้านสังคมและสิ่งแวดล้อม SPI ถือเป็นนโยบายหนึ่งในการดำเนินธุรกิจและตระหนักถึงความ

สำคัญในการมีส่วนร่วมสนับสนุน โดยทำคุณประโยชน์ต่อสังคมและคำนึงถึงผลกระทบต่อสิ่งแวดล้อม
เพื่อเป็น Corporate Citizen ที่ดีของประเทศ

[]